CONSILIUL LOCAL AL MUNICIPIULUI 

     S I G H I Ş O A R A                     

H O T Ă R Â R E A    NR. 46


          din 29 martie 2012

privind stabilirea domeniilor serviciilor publice şi a locurilor în care contravenienţii

persoane fizice, vor presta activităţi în folosul comunităţii

      
Consiliul Local al municipiului Sighişoara  întrunit în şedinţă ordinară,     

Având în vedere expunerea de motive a Primarului municipiului cu propunerea de stabilire a  domeniilor serviciilor publice şi a locurilor în care contravenienţii persoane fizice vor presta activităţi în folosul comunităţii;

      
Având în vedere referatul Serviciului Public de Gospodărie  , prin care se propune  stabilirea  domeniilor serviciilor publice  şi a locurilor în care contravenienţii, persoane fizice, vor presta activităţi în folosul comunităţii ;

     
Având în vedere prevederile art.2 şi 16 din Ordonanţa Guvernului nr.55/2002 privind regimul juridic al sancţiunii prestării unei activităţi în folosul comunităţii, cu modificările şi completările ulterioare;         
     
Având în vedere prevederile Legii nr. 155/2010 a Poliţiei Locale, ale H.G. nr. 1332/2010 privind aprobarea Regulamentului-cadru de organizare şi funcţionare a poliţiei locale;


Având în vedere avizele favorabile ale tuturor comisiilor pe domenii de specialitate;

      
În temeiul art. 36 alin.(1), alin.(6), lit a, pct.7 şi art. 45 alin (1) din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E

 Art.1. Activitatea de executare a sancţiunii prestării unei activităţi în folosul comunităţii de către contravenienţi persoane fizice, se va desfăşura în cadrul Serviciul Public Gospodărie din Municipiul Sighişoara,  în următoarele domenii şi locuri:

-  întreţinerea căilor publice şi a mobilierului urban la Secţia Construcţii - Reparaţii;

-  întreţinerea scuarurilor, a locurilor de joacă şi a zonelor verzi la Secţia Sere - Zone Verzi;

        Art.2. Organizarea activităţii în folosul comunităţii va fi făcută de Serviciul Public Gospodărie în colaborare cu Serviciul Public Poliţia Locală  şi Serviciul Public Asistenţă Socială.

        Art.3 Cu ducerea la îndeplinire a prevederilor prezentei hotărâri se încredinţează  Serviciul Public Gospodărie, Serviciul Public Poliţia Locală şi Serviciul Public Asistenţă Socială.

PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Serviciul de gospodărie ;

1 ex. Serviciul de asistenţă socială ;

1 ex. Poliţia locală

11 ex.BC/FM

